cyanic-selkie/wikianc huggingface dataset:
Metamorfose (biologi)
Metamorfose i utviklingen hos insekter
Hos insekter er det bare de holometabole insektene som har en fullstendig metamorfose. De skiller seg fra alle andre insekter ved at de har en hvileperiode, et puppestadium. Eksempler på metamorfose er en sommerfugllarve som etter et puppestadium er forvandlet til en stor flott sommerfugl. Eller en fluelarve (maggot) som er både «hodeløs», vingeløs og uten føtter, men som etter puppestadiet, har både velutviklede føtter, vinger og et hode.
Larver og nymfer
Ungdomsformene kalles larver eller nymfer.
Ulike grader av forvandling
Hos insektene er det stor variasjon i utviklingen eller forvandlingen. Det skilles mellom flere ulike «forvandlinger».
Larvene skiller seg ikke fra det fullvoksne insektet, utenom ved størrelsen. Det skjer en gradvis utvikling fra egg til voksen. Larvene, eller nymfene (som de helst kalles), blir mer og mer lik de voksne individene for hvert hudskifte. Litt generelt kan en si at nymfene er mindre, vingeløse utgaver, av de voksne. Den skjer i det siste hudskiftet, inne i den siste nymfehuden. De mangler et puppestadium (hvileperiode) der insektet har en gjennomgripende forvandling (metamorfose) fra larve til kjønnsmodent individ (imago). Mellom larve- og voksenstadiet er det et puppestadium, der gjennomgripende forandringer av kroppsbygningen skjer. Larver og voksne er ofte svært ulik hverandre.
Bildegalleri
Aurorasommerfugl gjennomgår et puppestadium der larven endres (metamorfose) til den fullt utviklede voksne sommerfuglen.
Metamorfose i leveområder (habitat)
Metamorfose blir også brukt om arter som har ungdomsstadiene i et helt annet miljø enn de oppholder seg i som voksne. Det vil si at forvandlingen er byttet av habitat. Hos mange havdyr vil larven være planktonisk mens den voksne er bunnlevende. Haleløse padder har for det mest planteetende rumpetroll, mens de voksne er kjøttetere og lever (mer eller mindre) på land. Metamorfosen innebærer derved en stor omlegging av kjeveapparat og fordøyelsessystemet.
Levetiden som larve i forhold til levetiden som voksen varierer sterkt. Øyenstikkere, kan tilbringe flere år i ungdomsstadier i vann, mens de som voksne lever noen få månender på land eller flyvende i luften. Hos enkelte insekter, slik som sangsikader utgjør larvestadiet nesten hele livssyklusen, hos døgnfluer er de voksne dyrene ikke en gang i stand til å ta til seg næring. Det motsatte fenomenet finnes hos mange marine dyregrupper. Mange primære larver lever av plommemassen fra egget, slik som hos en del grupper pigghuder. Planula-larven hos alle nesledyr bortsett fra sjøanemoner mangler munn og tarm og kan ikke ta til seg næring i det hele tatt.
Frøya folkebibliotek
Frøya folkebibliotek består av et hovedbibliotek lokalisert på Sistranda samt filial på Mausund (Mausund skole). En stor del av bibliotekets samling er også spredt på ulike skoler som får sine bøker gjennom depot fra hovedbiblioteket. Samlet har bibliotekets en samling bestående av 36,637 bøker. I 2021 var utlånet på rundt 17,900 bind. Biblioteket har fire faste ansatte.
Historien til Frøya folkebibliotek strekker seg tilbake helt til 1877 da det var Sletta kirke som fungerte som utlånssted. Da en ny skole ble bygget på Sistranda i 1965 flyttet bibliotekets hovedavdeling dit. Siden den tid har biblioteket hatt en sentral lokalisering, samt samarbeidet tett med skolene på Sistranda.
Biblioteket flyttet inn i nye- og nåværende lokaler i 1999.
1877–1965: Fra kirken på Svellingen til skolen på Sistranda
Frøya biblioteks historie strekker seg tilbake til da Frøya og Hitra ble delt i to kommuner i 1877. Innen den tid var bøkene plassert i Dolm kirke. Etter delingen ble bøkene fordelt mellom Dolm, Fillan og Sletta kirke (Svellingen). At bøkene befant seg i kirkene, var praktisk da kirkene på den tiden var folkets møteplass.
Under tiden da biblioteket befant seg på Svellingen var det et politisk valgt bibliotekstyre som skulle ivareta bibliotekets interesser. Biblioteksjefen var underlagt styret. Bibliotekstyret ble erstattet av kulturstyret på et senere tidspunkt. Samtidig med dette fikk biblioteksjefen mer tiltro og fikk blant annet ansvar for innkjøp av bøker.
I 1965 byttet biblioteket lokaler. Dette skjedde i sammenheng med at det ble bygd en ny ungdomsskole i tilknytning til sentralskolen på Sistranda. Biblioteket fikk lokaler i den nye ungdomsskolen og kunne åpne dørene høsten 1965, etter mye frivillig innsats, spesielt fra skolens elever.
1965–1990: Kampen om større lokaler
Bibliotekets nye lokaler viste seg raskt å være altfor små og en lang kamp om mer plass begynte. Det var Sør-Trøndelag fylkesbibliotek som for første gang, i brevform, påpekte at lokalene ved Frøya folkebibliotek ikke tilfredsstilte de normerte arealkrav. Brevet kom til kommunen i 1974 og ble etterfulgt av brev i 1975 og 1977. Etter ytterligere en purring i 1978, denne gangen fra Frøya folkebibliotek, ble saken tatt opp til behandling i Frøya formannskap. I mai 1978 støttet Frøya formannskap et vedtak om utbyggingen av biblioteket. Vedtaket inkluderte et romprogram med et areal på 400 m². Med dette ble det likevel ikke noe fart i utbyggingsplanene. I februar 1980 ba kulturstyret om at formannskapet måtte følge opp vedtaket fra 1978. Arkitekt Aukrust fra Trondheim ble engasjert og det ble avholdt et felles møte med Frøya folkebibliotekets samarbeidspartnere; grunnskolen og den videregående skolen. Under møtet ble et hurtigarbeidende utvalg nedsatt for å utrede de praktiske aspektene ved den planlagte utbyggingen. Hurtigarbeidende eller ikke gjorde utvalget ingen framgang i tre år da Frøya kulturstyre igjen purret på arbeidet med tanke på kostnadsoverslag og finansieringsplan for at det kunne bli sendt inn søknad om ekstra midler fra staten før 1. februar 1984. Ettersom utbyggingsplanene stod stille beskrev lokalavisen Frøya folkebibliotek som et sted som «snarere bærer preg av å være et bokmagasin enn et bibliotek». Ikke merkelig da biblioteket på den tiden rommet ca. 12,500 bøker på 120 m² i tillegg til å ha plass til arbeidskontor, leseplasser, arkiv mm.
I 1987 oppsummerte Frøyavisen bibliotekets plassmangel om planer om utvidelse som en prekær. På den tiden rådde biblioteket fremdeles 120 m², altså bare 17 % av det normerte arealet (692 m²). I samme artikkel opplyste biblioteksjefen, Erna Lasen, om at bibliotekets bevilgninger til innkjøp av nye bøker ble redusert med 50 % av offentlig hold.
1990–1999: Digitalisering av biblioteket
I 1990, med like lite plass som i 1974, ble Frøya Folkebibliotek et pionérbibliotek etter oppstart av et helt nytt Info-senter i sine lokaler. Info-senteret bestod av bare en datamaskin, men åpnet en helt ny verden av informasjon. Frøya Folkebibliotek var en av de første små folkebibliotekene i landet som igangsatte et slikt tilbud.
1993 ble året da stemplingen av bøker på biblioteket tok slutt. I tillegg til katalogoversikt og boksøk på data ble også utlånet fullautomatisert ved hjelp av strekk-koder. I 1993 ble det også lagt planer om å flytte biblioteket til andreetasjen på Sistranda skole, samt benytte seg lokalene i Herredshuset på Sistranda som fjernmagasin. Saken var oppe til behandling i sammenheng med bygging av nytt videregående skole. Vedtaket ble gjort med en stemmes overvekt. Planene om bruk av kjelleren i Herredshuset bla lagt ned i 1994 på grunn av pengekutt i hele kommunen.
Etter gjentatte klager var byggingen av ny skole og bibliotek igangsatt i 1997. I begynnelsen av februar 1997 flyttet biblioteket inn i midlertidige lokaler. Disse var enda mindre enn tidligere og bibliotekets tilbud ble amputert fram til den nye skolen og biblioteket stod klart.
1999–2010: Biblioteket i nye og større lokaler
Den offisielle åpningen av bibliotekets nye lokaler skjedde i mars 1999 med Erna Lassen som midtpunkt. Dette skjedde etter at Lassen hadde jobbet i over 25 år for å få større lokaler for boksamlingen. Dermed var det ingen tvil da nettopp hun klippet over snoren til det nye biblioteket. Under åpningen var det innslag fra Frøya musikkskole (Frøya kulturskole), mange stod på talerlisten og noen av landets bibliotekmyndigheter var på besøk.
Utviklingen Frøya folkebibliotek gjennomgikk etter å ha fått nye lokaler har vært eksponentiell. I 2001 fikk biblioteket bredbånd, noe som koblet det enda tettere opp mot instanser for videreutdanning. Høsten 2003 begynte Frøya bibliotek, i samarbeid med Hitra bibliotek, med lørdagsåpent.
«En institusjon! En legende! » er ordene som ble brukt til å hylle biblioteksjefen Erna Lassen da hun etter 47 år i tjeneste ved Frøya folkebibliotek gikk av med pensjon. Gjennom sitt mangeårige arbeid bygget Lassen opp hele biblioteket på Frøya og hennes avgang til pensjon sluttet en hel æra.
Filialer
I 1973 ble det opprettet to filialer, 1 på Mausundvær og en på Sula med 103 bøker i hver. Samme år eide folke- og skolebiblioteket kombinert 8799 bøker, samt abonnerte på 32 tidsskrifter og 9 aviser.
I 1983 ble det opprettet stillinger som faste vikarer ved begge filialene. Søkerne måtte være villige til å ta bibliotekfaglig opplæring.
I tillegg til filialer hadde biblioteket utplassert bokkassestasjoner på følgende steder; Titran, Dahlø, Kvisten, Nordskag, Espnes, Gurvikdal, Storhallaren, Svellingen, Sjønhalsen, Norddyrøy, Bogøyvær, Gjæsingen, Sørburøy og Inntian. Som det framkommer av årsrapporten fra 1982 dekket bokkassene et innbyggertall på 1987, men en god del av de som bodde i områder med bokkassene lånte også bøker på hovedbiblioteket.
Bokbussen
I 1978 fikk Sør-Trøndelag sin første bokbuss-rute. Ruten gikk over Fosen-området med planer om ytterligere to bokbussruter i framtiden. Den første bussen kostet en halv million kroner uten medregnede kostnader til de ca. 3,000 bøkene den hadde om bord.
Videre skulle prosjektet utvides til å gjelde andre arenaer.
Når det treårige prosjektet tok slutt ble det sendt inn brev og henvendelser fra grendelagene med ønske om at bokbussen skulle fortsette å kjøre. Bokinteresserte øyværinger fikk ønsket sitt oppfylt. I 1993 ble bussen byttet ut til en nyere modell, noe som Frøya Bibliotek markerte med blomster og en seremoni for bokbussens ansatte. Ved denne anledning kom det fram at Nordskag, Dyrøy, Titran og Nabeita stod for et utlån som var høyere enn i noen av de andre kommunene som bokbussen besøkte.
Bokbussen hadde et eget kallenavn på Frøya. Kallenavnet bussen hadde var Tidevannbussen ettersom det ved fjære var umulig for den å komme om bord i ferja på Sandstad på grunn av den store knekken som oppstod mellom ferjelemmen og dekket. Bokbussens besøk ble dermed helt avhengige av tidevannet.
Frøya ble fjernet fra bokbussens rute i 2020. Dette resulterte i at Frøya folkebibliotek tok over bokbussens arbeidsoppgaver.
Bibliotektilbud på skolene
I april 2004 åpnet Dyrøy skole et lite bibliotek i en brakke på skolens område. Dette tilbudet var et tillegg til den veletablerte bokbussen som besøkte Frøya omtrent en gang i måneden. Når bokbussen avsluttet sine besøk tok Frøya bibliotek på seg ansvaret av å forsørge skolene med bøker.
«Boken kommer»
«Boken kommer» var et tilbud Frøya folkebibliotek hadde for funksjonshemmede, eldre og syke som selv ikke kunne komme til biblioteket. Tilbudet gikk ut på at biblioteket bragte ut bøker gratis til de som behøvde dette med utgangspunkt i deres ønske om sjanger eller tema. Under overlevering av bøker bistod biblioteket også med råd og hjelp gjeldende f.eks. lesestativ, lupe, lampe, kassettspiller ol.
Desentralisert sykepleierutdanning
Med en gang bredbåndtilknytningen var på plass ble biblioteket studiested for sykepleierstudenter i øyregionen som tok desentralisert utdanning. Takket være bibliotekets tilbud kunne studentene kommuniserte med forelesere i Oslo, samt andre studenter fra hele landet.
SeniorNett-klubb
Takket være samarbeid mellom Frøya bibliotek og Frøya videregående skole startet ukentlige undervisningstimer for eldre som ønsker å lære seg å bruke internett i 2008. SeniorNett-klubben møttes hver onsdag i bibliotekets lokaler der undervisningen ble holdt av den videregåendeskolens elever med lærer.
Frivilligsentralen
Fra våren 2012 ble gamle lesesal på Frøya folkebibliotek Frøya Frivillighetssentralens lokal.
Nokia 1100
Nokia 1100 er en enkel GSM mobiltelefon fra Nokia med en 96 x 65 ensfarget skjerm. Telefonen er tilpasset for de som ikke har flere behov enn å ringe, sende SMS, ha alarmklokke etc.
Over 200 millioner Nokia 1100 mobiltelefoner har blitt solgt siden utgivelsesdatoen i 2003. Mobiltelefonen var på et tidspunkt den mest solgte elektronikken i sitt slag foran PlayStation 2, som har solgt 125 millioner eksemplarer av det produktet.
Rekvik
Rekvik er ei lita bygd nordvest på Kvaløya i Tromsø kommune. For å komme til Rekvik må du kjøre til Tromvik og så sørvest over fjellet. Rekvika ligger ved Sessøyfjorden, vis-à-vis Sessøya. Rekvik grunnkrets hadde kun to innbyggere i 2015. , men plassen er i 2017 mye brukt av turfolk.
Historie
Gårdsnavnet kommer trolig av uttrykket «rak» i havet, altså vrakgods som driver i land. Både Rekvik og naboplassen Madseng ser ut å ha vært bebodd langt tilbake i tid. Rekvik nevnes først i 1614, så det har nok bodd folk i Rekvik fra begynnelsen av 1600-tallet. Etter det har det, som på mange plasser, bodd folk der i perioder. I 1680, 1702 og 1723 lå gården øde.
Lokalbåten (Dampen) begynte anløpe Rekvik i slutten av 1800-tallet. Den var veldig viktig for bygda. Med den fikk man jo brev, aviser, varer til butikken og annet gods. Båten hadde i en lang periode anløp 2 ganger i uka.
Skolehuset i Rekvik ble ferdig i 1916. Skoleundervisningen var oppdelt sånn at det var småskole i 2-3 uker og så storskole i 2-3 uker.
Rekvik fikk telefon i 1929. Det var også post i bygda. Rundt 1940 var det 7 våningshus i Rekvik. Under krigen var det mange evakuerte fra Nordreisa som bosatte seg i bygda. Innlagt vann eller manuell vannpumpe kom ikke til Rekvik før etter krigsårene i 1945-1946.
Rekvik var kjent for sitt gode uerfiske. Dessverre ble det ikke skikkelig pris på ueren før etter andre verdenskrigen. Det ble startet fiskemottak i krigsårene 1940-1945. Firmaet hette Brødrene Olsen A/S, Rekvik. Etter krigen kom det en større butikk. Rekvik ble en ganske stor plass med fiskebruk og 2 butikker. I 1948 stiftet folket i Rekvik et kraftlag. De søkte om statsstøtte til å bygge kraftverk. I den tiden var det 8 bolighus med 55 barn og voksne. 1953 ble anlegget innviet.
I 1975 var det så få barn på skolen at den måtte legges ned. Samme år ble veien fra Tromvik til Rekvik tatt i bruk.
Militær patruljehund
Militær patruljehund, som i en form også kalles várhund, er en militær tjenestehund som er trent i å markere på lukt av mennesker, bevegelse og unormale lyder. Siden lukten av menneske er vesentlig, vil slike hunder også markere på gjenstander som er blitt håndtert av et menneske.
Patruljehunder trenes opp til å utføre enten en stille (lydløs) markering eller en halsende (bjeffende) avmelding, mens markering på gjenstander som er behandlet av mennesker som oftest markeres ved at hunden enten setter seg, legger seg, eller stående markerer gjenstanden. Typen som varsler stille kalles en várhund.
Det er mange fordeler ved de ulike markeringsformene til en patruljehund. Halsende hunder har ofte en psykologisk effekt på mennesker som skal pågripes, varsles eller vises bort. Stille markering er effektivt hvis man vil bruke hunden aktivt til å finne mennesker uten å røpe sin egen posisjon.
Patruljehunder benyttes både på post og under patruljering. Alle norske militære patruljehunder er trent til å være stille under patruljen, og først når hunden skal løse en oppgave på selvstendig grunnlag vil det være forskjell på om hunden er trent for stille eller halsende markering.
Patruljehunden er normalt den mest allsidige tjenestehunden i forsvaret, siden den må kunne løse en rekke grunnleggende oppgaver. Søk i bygninger, beskyttelse, lydighet, spor og patruljering med søk av overvær (vittring av mennesker ved hjelp av vindretningen) og lydmarkering. Militære patruljehunder kan også tilleggsutdannes til å løse flere andre oppgaver.
Norge har deltatt med militære patruljehunder i flere utenlandskontigenter, blant annet i Midtøsten.
Se også
Försvarsmaktshund
Vesletjern (Lillomarka)
Vesletjern, også kalt for Lilletjern, er en dam på Apalløkka mellom Rødtvet og Ammerud ved markagrensa til Lillomarka i Oslo. Tjernet er demt opp og er regulert som offentlig badeplass. Vesletjern ble brukt som isdam fra 1923 og det ble hentet isblokker fra tjernet helt frem til 1945.
Vesletjern har mudderbunn, som mange av markavannene. På det dypeste er det 9 meter dypt. Området har rekreasjonsfasiliteter med benker, toalett, godkjent ildsted, natursti og egen trasé for bevegelseshemmede. Det finnes gode parkeringsmuligheter i området, med tilgang fra både Ammerud og Rødtvet. Fra Ammerud kan man parkere ved Apalløkka skole, og fra Rødtvet er det parkering ved Greibanen.
Badevann
Etter at Alnsjøen i 1930 ble regulert til drikkevannskilde ønsket lokalbefolkningen at Vesletjern gjort tilgjengelig som badevann. Selv om isdriften tok slutt i 1945, ble ikke Vesletjern demmet opp og frigitt for bading før i 1960. I 1987 ble tjernet opprustet til badevann.
I 1992 ble Vesletjern utbedret av de ulike vellene på Ammerud, Apalløkka, Rødtvedt, Sandås og Nordtvet. Da ble tjernet tappet ned, demningen ble steinsatt, bunnen ble renset og dekket med ny sand. I 2012 ble det på nytt gjennomført en opprusting med ny demning i betong og ny sand i tjernbunnen.
Hellig vann
Nedenfor Apalløkka, i Martin Strandlis vei 10, ligger det tamilske hindutempelet Sivasubramanyar Alayam, eller Norges Hindu Kultursenter på norsk. Menigheten nytter Vesletjern til renselse i forbindelse med sin årlige festival. Vannet ble i 2010 innviet som hellig av hinduene.
Liechtenstein under OL
Liechtenstein deltok første gang i olympiske leker under Vinter-OL 1936 i Garmisch-Partenkirchen, og har siden deltatt i samtlige påfølgende vinterleker unntatt under Vinter-OL 1952 i Oslo. De deltok første gang i sommerlekene under Sommer-OL 1936 i Berlin, og har med unntak for Sommer-OL 1956 i Melbourne og Sommer-OL 1980 i Moskva deltatt i alle sommerlekene siden. Liechtenstein er den eneste nasjonen som har vunnet alle sine olympiske medaljer under vinterlekene.
Fredrik Hiller
Fredrik Andreas Hiller (født 20. august 1970 i Gustav Vasa församling i Stockholm) er en svensk skuespiller.
Hiller er utdannet ved Teaterhögskolan i Malmö 1995-98 og ble deretter ansatt ved Länsteatern i Örebro.
«Vinternatt i Rondane»
«Vinternatt i Rondane», også kalt «Vinternatt i fjellene», er et bilde av den norske kunstneren Harald Sohlberg (1869–1935). Bildet finnes i flere versjoner, det mest kjente er et oljemaleri fra 1914 som befinner seg i Nasjonalgalleriet i Oslo.
Allerede på nyåret 1900 begynte Sohlberg å arbeide med motivet. I påsken så han Rondane i måneskinn, en opplevelse han senere beskrev som «fremmed, ny og veldig som en åpenbaring, der efterlot et inntrykk i meg som jeg aldri siden kunne glemme». Nationalmuseum i Stockholm eier et av omkring ti studier av motivet fra perioden 1900-–02. Han laget versjoner i både kull, fargestift, olje og akvarell. I 1911 begynte Sohlberg på den endelige versjonen som henger i Nasjonalgalleriet. Bildet ble ferdig vinteren 1913–1914. Senere arbeidet Sohlberg med motivet blant annet som fargelitografi, og også en maleriutgave, i de siste leveårene. Til sammen finnes det, i tillegg til alle litografiene, 20 utgaver av bildet, de fleste i vannfarger eller i blandet teknikk på papir.
I 2021 ble et av versjonene av «Vinternatt i Rondane» solgt for 16 millioner kroner på auksjonshuset Sotheby's.
Norges nasjonalmaleri
Den endelige versjonen «Vinternatt i Rondane» (1914) laget Sohlberg til den store Jubileumsutstillingen på Frogner i 1914. Det ble malt med oljemaling på lerret i 1,6 m x 1,8 m. Bildet ble møtt positivt også blant kritikere og kunstnere som tidligere hadde vært mindre forståelsesfulle for Sohlbergs kunst. Også Sohlberg betraktet maleriet som noe helt spesielt, og mente det representerte kvintessensen av hans kunstsyn, «som en hel livsopgave». Sohlberg er kjent som en av Norges største nyromantiske malere, og i «Vinternatt i Rondane» får «den knugende stillheten og ensomheten [...] en kontemplativ, nesten religiøs dimensjon».
«Vinternatt i Rondane» (1914) ble gitt som gave til Nasjonalgalleriet av Jørgen Breder Stang i 1918. I 1995 ble bildet kåret til Norges nasjonalmaleri gjennom lytteravstemning i NRK, foran blant annet Tidemand og Gudes «Brudeferden i Hardanger».
O-fag (radioprogram)
O-fag er et norsk radioprogram med Ylvis-brødrene som gikk på NRK Radio sommeren 2006 og 2008. Programmet var en blanding av humor og faktaopplysninger. Det ble sendt på P3 og gikk fredager mellom kl. 18 og 19. Programmet hadde faste spalter som for eksempel, oppgave med straff, morsekurs og SSP (stein, saks eller papir), samekurs, Ibux, Nederlandske telefoner, spørretime og det paranormale hjørnet.
«Vinternatt i Rondane»
Norges nasjonalmaleri
I 2014 gikk maleriet gjennom en omfattende konservering ved Thierry Ford, malerikonservator ved Nasjonalmuseets avdeling for eldre og moderne kunst.
O-fag (radioprogram)
Den tynne tråden i programmet var O-fag eller orienteringsfag, et barneskolefag som ble fjernet i skolereformen Reform 97, der man ble undervist i alt fra naturfag og geografi til samfunnsvitenskap og historie.
«Vinternatt i Rondane»
Sohlbergplassen utkikkspunkt
«Vinternatt i Rondane» bygger på inntrykk og skisser gjort fra forskjellige vinkler.
O-fag (radioprogram)
Hele programserien er utlagt på podkast.
«Vinternatt i Rondane»
Sohlbergplassen utkikkspunkt
Sohlbergplassen utkikkspunkt på fylkesvei 27 ved Atnsjøen i Stor-Elvdal ble bygget i 2005 bygget i nærheten av et av de viktigste utkikkspunktene til Sohlberg, som en del av arbeidet med Nasjonale turistveger.
Sohlbergplassen utkikkspunkt er tegnet av arkitekt Carl-Viggo Hølmebakk. Ifølge Hølmebakk ble dynamikken i Sohlbergs bilde, mellom furutrærne i forgrunnen og fjellene i bakgrunnen, «utgangspunktet for plattformens geometri og konstruksjon».
Falsomesosella
Falsomesosella er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Disse billene har larver som lever i død ved av løvtrær, ofte like under barken.
Utbredelse
Slekten er utbredt i Sørøst-Asia, fra India i vest til Java og Filippinene i øst.
Zhou Guanyu
Zhou Guanyu (kinesisk: 周冠宇; pinyin: Zhōu Guànyǔ; født 30. mai 1999) er en kinesisk racerfører, som kjører for Alfa Romeo i Formel 1.
Fullstendige Formel 1-resultater
(Forklaring)
Noter til tabellene: † - Føreren brøt løpet, men ble klassifisert ettersom han hadde fullført over 90% av løpsdistansen.
R - raskeste runde. * - Sesongen pågår.
Christian Holstad Lilleng
Christian Holstad Lilleng (født 16. november 1972 i Fredrikstad) er en norsk lærer og lokalpolitiker (V), som har vært aktiv skytter og senere landslagstrener i skyting.
Han har lærer- og trenerutdannelse fra Høgskolene i Østfold og Volda og Norges idrettshøgskole. Han er oppvokst i Råde kommune i Østfold, men har siden 2012 bodd på Sunnmøre og er i dag bosatt i Haram kommune.
Siden Lilleng startet sin skytterkarriere i 1990 med EM-bronse i lag på 50m 3x40 skudd i Zagreb/Jugoslavia sammen med Leif Steinar Rolland og Ove Humlestøl, og i 1991 ble han nummer 4 i klasse 1 på Landsskytterstevnet. Under Nordisk ungdomslagmester bane og felt i 1992 vant han sølv i nordisk mesterskap 50m 60 skudd liggende, sølv Nordisk mesterskap 50m 3x40 skudd og bronse Nordisk mesterskap 10m luftgevær. I 1993 vant han Esemedaljen i sølv under samlagsskytingen på Landsskytterstevnet sammen med Tor Arne Solbakken, Mette Elisabeth Finnestad og Arild Jønsson. I 1994 var han på Kongelaget på Landsskytterstevnet og DFS sølvbeger, ble nr.7 totalt. I 1995 var han på kongelaget på Landsskytterstevnet og tapte omskyting om Kongetittelen slik at han endte som nr. 4 totalt. I 1996 vant han Officerspokalen på Landsskytterstevnet etter omskyting med Knut Riise (Sunnylven), og i 1997 vant han sølv under det svenske mesterskapet i baneskyting.
Trenerkarriere
Lilleng startet som trener for det svenske sportsskyttegymansiet i Strömsund og det svenske junior- og seniorlandslaget 1997, etter endt utdannelse på trenerstudiet ved Norges Idrettshøgskole. Under tiden var han trener for Bengt Andersson som tok VM-gull på 300m 60 skudd liggende, Katrine Begbys EM-gull med luftgevær og Mattias Engman og Karl Olssons gullmedaljer i Nordisk mesterskap 50m og 300m. I 1999 ble Lilleng landslagstrener for Oman.
I 2004 ble han først trener for det norske juniorlandslaget og siden samme høst trener for det norske seniorlandslaget, noe han var frem til Sommer-OL 2008. I denne perioden gjennomførte det norske landslaget tidenes beste VM-innsats med tre gull, fire sølv, to bronsemedaljer og to nye verdensrekorder i 2006, og et av sine beste OL for rifleskyttere siden krigen med fem kvoteplasser og Vebjørn Bergs fjerdeplass på 50m 60 skudd liggende som beste resultat.
Under Lillengs ledelse ble Are Hansen Europamester på 10m luftgevær i 2008 i Sveits og Espen Berg-Knutsen vant EM-sølv i 50m 60 skudd liggende i Granada Spania i 2007. Hans foreløpig siste landslagstreneroppdrag hadde Lilleng i Nederland 2013-2014.
Politiker
Lilleng meldte seg inn i Venstre etter stortingsvalget i 2009 og ble leder i Råde Venstre samme høst, og siden styremedlem og politisk nestleder i Østfold Venstre. Råde Venstre vokste fra 2,2% oppslutning ved kommunevalget i 2007 til 10,1% i 2011.
Råde Venstres fremgang gjorde at det ble et borgerlig flertall i kommunen for første gang på 12 år og Rene Rafshol (Høyre) ble ordfører, og ga Lilleng plass i formannskapet.
Under tiden i kommunestyret startet Lilleng opp «Kulturmafiaen» som senere utviklet seg videre til Parkfestivalen i Råde
Etter å ha flyttet til Haram kommune på Sunnmøre engasjerte han seg først i Haram Venstre, siden Ålesund Venstre og var på Møre og Romsdal Venstres Stortingsvalgsliste under valget i 2013. Han er partiets ordførerkandidat i Haram ved kommunevalget 2023.
Elijah Williams
Elijah Williams (1809–1854) var en framstående engelsk sjakkmester.
Liv og virke
Williams deltok under den store sjakkturneringen i London 1851 og kom på tredjeplass etter at han sensasjonelt slo sin lærer Howard Staunton med 4,5:3,5 (+4-3=1). Videre beseiret han i 1846 Hugh Alexander Kennedy med 4:2 (+4-2=0) og i 1852 Bernhard Horwitz 9,5:7,5 (+5-3=9). Han tapte en match mot Johann Jacob Löwenthal i 1851 med 7:9 (+5-7=4).
Den beste historiske Elo-ratingen til Williams er beregnet til 2529, oppnådd i januar 1852.
Williams hadde sjakkspalter i Bath and Cheltenham Gazette og i The Field. I 1845 publiserte han Souvenir of the Bristol Chess Club, en samling partier spilt i sjakklubben i Bristol, og i 1852 Horae Divananae, en lignende publikasjon med partier fra Divan i London. I en periode skal han ha styrt Johann Nepomuk Mälzels «sjakktyrker», en konstruksjon som ble utgitt for å være en sjakkspillende maskin.
Elijah Williams døde av kolera under Broad Street-utbruddet i 1854
Gibraltar Football League 2022–2023
Football League 2022–2023, var den 124. sesongen av den gibraltiske topp divisjonen og første under sitt nåværende navn. Sesongen startet 30. september 2022. Regjerende mestere forsvarte tittelen og vant sitt 27. seriemesterskap.
904 Rockefellia
904 Rockefellia er en hovedbelteasteroide. Den ble oppdaga den 29. oktober 1918 av Max Wolf fra Landessternwarte Heidelberg-Königstuhl i Heidelberg. Den er oppkalt etter den amerikanske forretningsmannen og filantropen John D. Rockefeller.
Vladivostok Air Flight 352
Vladivostok Air Flight 352 var en flystyrt som fant sted 4. juli 2001. Flyet, et Tupolev Tu-154 på vei fra Jekaterinburg via Irkutsk til Vladivostok i Russland, styrtet like før landing i Irkutsk. Flyet begynte å steile etter feil fra piloten, noe som gjorde at flyet datt i bakken i all for stor fart. Alle 145 om bord omkom.
Padling under Sommer-OL 2008 – K-4 500 meter kvinner
Sprint K-4 500 meter – kvinner i Padling under Sommer-OL 2008 fant sted den 18. til 23. august 2008 på Shunyi Olympic Rowing-Canoeing Park i Beijing.
Fjørtoftfjordtunnelen
Fjørtoftfjordtunnelen er en undersjøisk veitunnel mellom Fjørtofta og Harøya på fylkesvei 659 i Ålesund kommune. Den er en del av Nordøyvegen. Tunnelen åpnet 16. juni 2022.
Utbygging
Prosjektet Nordøyvegen hadde oppstart i september 2017, men ble endelig besluttet 11. desember 2018 etter en budsjettsprekk på over 1 milliard kroner Fjørtoftfjordtunnelen hadde gjennomslag 20. april 2021.
Finansiering
Kommune, Privat, Bompenger, Fylke, RDA-midler, Ferje- og hurtigbåtsubsidier.
Vladimir Gontsjarov
Vladimir Aleksandrovitsj Gontsjarov (russisk: Владимир Александрович Гончаров; født 4. mai 1977) er en russisk skytter som konkurrerer i pistolskyting. Han representerte Russland under Sommer-OL 2000 der hans beste resultat var en fjerdeplass.
Brekka bygdetun
Brekka bygdetun er et eldre gårdsanlegg i kulturområdet Brekka Kistafoss i Tydal kommune. Bygdetunet har en sentral plass i bygdas kulturliv og benyttes ofte til kulturelle arrangementer. Det historiske friluftsteateret Karolinernes hærtog i Tydal oppføres her hvert andre år i permanente kulisser på våningshusets bakfasade.
Brekka bygdetun er opprinnelig en husmannsplass fra første halvdel av 1700-tallet. Gården lå da under Østeraunet litt lengre ned mot elva. Sent i 1870-årene ble gårdsanlegget flytta dit hvor det står i dag. Gården ble etter hvert utvida med flere hus og bygdetunet består i dag av 11 bygninger deriblant våningshus, fjøs, låve, stall, bur, eldhus og smie med tørkeinnretning. Tundannelsen er et typisk, trøndersk firkanttun. Lokal og regional byggeskikk kommer også tydelig til uttrykk i de laftede tømmerbygningene som omgir tunet. I utkanten av anlegget ligger også et tilflyttet våningshus, Jenshaugstuggu, samt et bygg fra 1970-tallet fra Selbuhus som er Tydals første ferdighus.
Aurmoen landskapsvernområde
Aurmoen landskapsvernområde ligger i Ullensaker, Nannestad og Eidsvoll kommuner, og er en del av et større nett av verneområder nord for Oslo lufthavn, Gardermoen. Aurmoen ligger øst for Gardermobanen og omfatter Aurtjern som et sentralt element. Kvartærgeologisk og limnologisk har området internasjonal verneverdi. Her finnes et system av formelementer, med grytehullsjøer, dødisgroper, flyvesanddyner, iskontaktskråning og spylerenner. Området er sentralt for bevaring av grunnvannsforekomstene på Gardermoen.
Arauca
Ordet Arauca kan sikte til:
Varslingshund
Varslingshund er normalt en militær tjenestehund som primært er trent til å vokte et område eller et objekt, men den kan også være en sivil tjenestehund. Varslingshunder kan derfor også kalles brukshund, tjenestehund og, i ikke-militær sammenheng, familiehund.
Militær varslingshund
Den militære varslingshunden skal varsle når uvedkommende nærmer seg ved å gi hals (bjeffe). Varslingshunder trenes normalt også i lydighet, patruljetjeneste, feltsøk, sporsøk, søk i bygning og beskyttelse. I tillegg kan den trenes til en ellere flere spesieloppgaver etter behov.
Varslingshunder har normalt større aksjonsradius enn várhunder, fordi hundeføreren ikke trenger å ha øyekontakt med hunden for å registrere markeringer.
Sivil varslingshund
En sivil varslingshund har oftest de samme oppgaver med å varsle, men kan mangle utdannelse i å beskytte. De skal heller ikke være skarpe. Slike hunder benyttes typisk av vaktselskaper, men også i noen grad til å vokte eiendom.
Dale kirke
Dale kirke kan være:
Tele-snaps
Tele-snaps er fotografier av BBC-sendinger tatt av John Cura før man fikk videospillere. For mange eldre TV-produksjoner er tele-snaps de eneste bildene som i dag finnes av disse produksjonene. Fra 1947 til 1968 eide Cura et firma som solgte over 250 000 tele-snaps som han hadde tatt. Fotografiene ble tatt på halvparten av området som normalt ble brukt av bilde på en 35 mm-film med en eksponeringstid på 0,04 sekunder. De ble for det meste kjøpt av skuespillere og regissører, slik at de fikk en kopi av arbeidet sitt før man kunne kjøpe videospillere til hjemmebruk. Fra 1990-tallet og frem til i dag har mange tele-snaps blitt brukt til å lage uoffisielle rekonstruksjoner av Doctor Who-episoder som ikke lenger finnes. Disse blir brukt sammen med lyden fra episodene som kommer fra opptak tatt opp av seere da de først ble vist på TV.
Skarvanes
Skarvanes (, dansk: Skarvanæs) er en bygd på Sandoy, en av Færøyene. Skarvanes ligger i Húsavíkar kommuna. 1. januar 2010 hadde Skarvanes 6 innbyggere, mot 7 i 1985. Bygda er første gang nevnt skriftlig i 1404. Bygda var en av de beste plassene for korndyrking i øyriket, men fraflytningen har tatt til.
Fra Skarvanes er det god utsikt til Stóra og Lítla Dímun. Mange av husene benyttes som sommerhus.
Díðrikur á Skarvanesi bodde på Skarvanes (derav navnet), men var født på Stóra Dímun.
Herøy skole
Herøy skole er en kombinert barne- og ungdomsskole som er lokalisert på Sør-Herøy i Herøy kommune i Nordland.
Maurice Ross
Maurice Ross (født 3. februar 1981 i Dundee) er en skotsk fotballspiller som er spillende trener i Sola Fotball. Med seg har han tidligere Sandnes Ulf-spiller Tom Erik Maldal.
Herøy skole
Fra og med høsten 2008 ble Herøy kommune samlet til en skolekrets, og Herøy skole har ansvaret å ivareta grunnskoletilbudet for alle barn i skolepliktig alder i kommunen.
I tillegg har skolen ansvaret for skolefritidsordningen og Herøyhallen.
Maurice Ross
Ross startet sin karriere i Rangers FC og etablerte seg på førstelaget i 2002-2003-sesongen. I 2002 debuterte han også for det.
I 2005 gikk han til Sheffield Wednesday, men klarte ikke å etablere seg på laget, og ble utlånt, og senere solgt til Wolverhampton Wanderers FC, før han i 2006 gikk til Millwall. I mars 2007 undertegnet han en treårsavtale med Viking fotballklubb, før han meldte overgang til tyrkiske Kocaelispor og deretter til Aberdeen FC. Etter et kort opphold i Aberdeen signerte han for Beijing Guoan i januar 2010.
Meritter
Rangers
Marius von Mayenburg
Marius von Mayenburg (født 21. februar 1972 i München) er en tysk dramatiker, dramaturg, oversetter og instruktør.
I 1994 begynte Mayenburg å studere dramatikk ved Hochschule der Künste i Berlin. Haarmann, som var det første stykket han skrev, ble uroppført på Baracke, prøvescenen til Deutsches Theater i Berlin.
Gjennombruddet som dramatiker kom med stykket Flammefjes (tysk: Feuergesicht) skrevet i 1997. Stykket ble uroppført på Kammerspiele i München året etter. Deretter ble det oppført på Kleist Theater i Frankfurt an der Oder og på Deutsches Schauspielhaus Hamburg. Forestillingen i Hamburg er den av Mayenburgs tyske forestillinger som har gjort seg mest bemerket.
Steyr-Daimler-Puch
Steyr-Daimler-Puch var en industribedrift med hovedsete i Steyr, Østerrike.
Marius von Mayenburg
Marius von Mayenburg mottok Kleistförderpreis für junge Dramatiker og Preis der Frankfurter Autorenstiftung for Flammefjes.
Steyr-Daimler-Puch
Historie
Firmaet ble startet som Josef und Franz Werndl & Co. i 1864 for å produsere geværer, men ble kjent som Steyr-Werke AG i 1924. I 1894 begynte de produksjon av sykler, og biler i 1915. De ble slått sammen med Puch og Austro-Daimler i 1934, og ble da hetende Steyr-Daimler-Puch.
I 1990 ble konsernet delt opp, og Steyr Tractor ble solgt til Case Corporation. Puchs motorsykkel-avdeling ble solgt til Piaggio, Steyr Mannlicher fortsatte med våpenproduksjon, og bilavdelingen ble slått sammen med Magna og fikk navnet Magna Steyr.
Steyr-Daimler-Puch produserte blant annet Pinzgauer, et terrengkjøretøy, fra 1971 til 2000 og Steyr 680M, en terrenggående lastebil, fra 1960 til rundt 1984.
Robert Gustafsson
Carl Robert Olof Gustafsson (født 1964) er en svensk skuespiller og komiker.
Biografi
Robert Gustafsson startet sin karriere på slutten av 1970-tallet, da han spilte i en revy med komikeren Runo Sundberg. Et av hans første TV-oppdrag var dukkeserien Skrotnisse og vennene hans der Gustafsson hadde en av originalstemmene. Etter det spilte han Björnes venn i Björnes magasin på slutten av 1980-tallet. Siden fulgte en rekke TV-produksjoner, blant annet Gäster med gester, Rena rama Rolf, Nile City 105,6, Percy Tårar, Parlamentet og Time out. Julen 2005 var han med i SVTs julekalender En decemberdröm, hvor han spilte rollen som sjefen i Underjorden.
Han har også medvirket i flere teaterproduksjoner, blant annet Bosse Parneviks revy på Cirkus, I manesjen på Berns, Glenn Killing på Grand, Revisorn och lögn i helvete på Chinateatret og Maken til fruer på Oscars. I 2002 turnerte han med Robert Wells i Rhapsody in Rock 2002 og fikk dermed testet sin sangstemme. I 2004 og 2005 turnerte han med showet Tältprojektet.
Han har også medvirket i norske TV-produksjoner. Blant annet spilte han rollen som "reporter" fra SVT i siste sesong av det norske humorprogrammet Åpen post som gikk på NRK i 2002. Han hadde også en rolle i den humoristiske julekalenderen Jul i Tøyengata (2006) og i TV 2-nøttene.
Fylkesvei 6632
Fylkesvei 6632 (Fv6632) går mellom Søregga og Laugen i Skaun kommune. Veien er 3,6 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 771 (Sør-Trøndelag).
Eine keine angst musik
Eine keine angst musik er et musikkalbum med Helge Gaarder, utgitt i 1984. Dette er hans første plate som soloartist.
Tyssefossen kraftverk
Tyssefossen kraftverk er et vannkraftverk i Samnanger kommune i Vestland.
Kraftverket utnytter et fall på 21,5 meter meter i Tysseelvi rett før utløpet til Samnangerfjorden. Kraftverket er et elvekraftverk uten eget reguleringsmagasin. Vassdraget er regulert lenger oppe til annen vannkraftproduksjon.
Kraftverket er oppusset i 2006 med nytt bygg i tillegg til det gamle. Opprinnelig ble det etablert kraftproduksjon på stedet rundt 1880 i forbindelse med etablering av Safa-Samnanger trikotasjefabrikk.
Kraftverket eies og driftes i dag av Bergenshalvøens Kommunale Kraftselskap.
Kraftverket er det lavestliggende i Samnangervassdraget og har 2 stk francisturbiner på 1,1 MW. Midlere årsproduksjon er 20 GWh.
Lenger oppe i vassdraget ligger Frøland kraftverk og Kvittingen kraftverk.
Beyond the Edge
Beyond the Edge (originaltittel: За гранью реальности) er en russisk film fra 2018, regissert av Aleksandr Boguslavskij.
Handling
Michael er en talentfull gambler som tenker gjennom hver eneste bevegelse før han gjør sitt neste valg, og bare stoler på seg selv. Han planlegger å rane et luksuriøst europeisk kasino. Men han møter en mystisk rival ved et av poker-bordene. I løpet av spillet forandres Michaels kort på mystisk vis i hånden hans. Han mister dermed alle pengene han hadde satset, og planene hans er plutselig ødelagt. Victor, den grusomme og farlige kasino-eieren, er sikker på at Michael og Alex arbeider sammen for å stjele fra kasinoet hans.
Victor krever at Michael må betale tilbake en enorm gjeld – alle pengene Alex vant – og gir ham bare en uke på seg til å overholde kravet. For å skaffe nok penger raskest mulig samler Michael en gruppe med forskjellige evner, for å stjele nok penger fra et kasino. Eric er flink til telekinese, som kan brukes til å flytte små gjenstander (f.eks. en rulett-kule eller noen terninger). Tony er en drosje-sjåfør som kan kontrollere elektronikk, eller andre verktøy. Han kan for eksempel vri et overvåkningskamera bort fra et område til rett tid.
Kevin er en hypnotisør og autist, som kan sette enhver tanke i hodet på noen andre - for en kortere periode. Veronika har evnen til telepati, som kan høre andres tanker og overføre tanker på lengre avstand. Kraften hennes hjelper Michael med å kommunisere med resten av laget sitt, slik at ingen andre kan overhøre hva de planlegger. Men når Michael og laget hans reiser til et kasino for å vinne stort, møter Michael igjen sin mystiske rival - og dette ender opp med å sette han selv og hele laget hans i fare.
Connor Paolo
Connor Paolo (født 11. juli 1990) er en amerikansk skuespiller. Han er mest kjent for sin rolle som Eric i Gossip Girl.
Carl Wilhelm Carlberg
Carl Wilhelm Carlberg (født 9. mars 1746 i Örgryte, død 8. april 1814 i Göteborg) var en svensk arkitekt.
Carlberg var foruten arkitekt også svensk offiser. Han var sønn av Bengt Wilhelm Carlberg i hans andre ekteskap med Jeanna Stina Carlberg, født Blaesinghs. Hans onkel, Johan Eberhard Carlberg var Gøteborgs første byingeniør fra 1717 til 1727, og deretter byarkitekt i Stockholm i 45 år. Carlberg-familien har fått en gate i Göteborg oppkalt etter seg, Carlbergsgatan i et område kalt Gårda.
Stenopterus
Stenopterus er en gruppe av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, svarte eller gul- eller brunaktige trebukker. Antennene er middels lange. Pronotum har rundede sider og ingen pigger eller knøler. Dekkvingene smalner kraftig inn bakover, den bakerste delen er båndlignende og dekker ikke hele bakkroppen. Beina har sterkt klubbeformede lår.
Utbredelse
Slekten er utbredt i det sørlige Europa og Midtøsten.
Kathedra
Kirkelig arkitektur bestemmer plasseringen. Det dominerende er den ordning som har rådet siden de eldste tider, med bispestolen i absideen bak alteret, men senere ble den ofte plassert på høyalterets evangelieside. Stolene er ofte rikt dekorerte og kan ha både estrade og baldakin.
Ordet betyr sete eller trone og er også opphav til ordet kateter.
Jon Kyl
Jon Llewellyn Kyl (født 25. april 1942 i Oakland, Nebraska) er en amerikansk politiker. Han har vært senator og representert Arizona og Det republikanske parti i to perioder. Første periode var fra 1995 til 2013. I 2018 ble han utnevnt av Arizonas guvernør til å ta over avdøde John McCains plass. Han var medlem av Representantenes hus fra 1987 til 1995. 10. februar 2011 kunngjorde Kyl at han ikke tok gjenvalg i 2012. Han sa også at han kunne tenke seg å bli visepresidentkandidat.
Storbreen (Svalbard)
Regnet fra nord og med klokken har den sidebreene Drevbreen, Komsbreen, Trekløverbreen, Tonikabreen og Langeleikbreen i nord, Grimfjellbreen i nordøst, og Akkarbreen i øst, og med Hornbreen har den felles morene mellom Mezenryggen og Brepollen.
Storbreen har sitt navn etter landformen.
Jon Kyl
Han er utdannet advokat.
Green Party
Navnet Green Party kan sikte til:
Angst (band)
Angst var et hardcore/punk band fra Oslo.
Historien
Angst var et band som sprang ut av Blitz-miljøet i Oslo. De debuterte i 1991 med to låter på en flexisingel som var et bilag til musikkavisen Rock Furore. Det var også et lengre intervju med Angst inne i avisen. I 1992 spilte de inn fire låter nede i kjelleren på Blitz som ble utgitt som en EP av tyske Heart First Recordings. I 1993 delte de en EP med japanske Idora.
Arne Christian Skagen fortsatte i rockebandet Gluecifer.
905 Universitas
905 Universitas er en hovedbelteasteroide og et medlem av asteroidefamilien Flora. Den ble oppdaga den 30. oktober 1918 av Friedrich Karl Arnold Schwassmann fra Hamburger Sternwarte i Hamburg-Bergedorf. Navnet hedrer Universität Hamburg.
Hov kirke
Hov kirke kan være:
Lisa Murkowski
Lisa Ann Murkowski (født 22. mai 1957 i Ketchikan i Alaska) er en amerikansk republikansk politiker. Hun har representert delstaten Alaska i USAs senat siden 2002. Før dette var hun medlem av Alaskas lovgivende forsamling 1998–2002.
Bakgrunn
I oppveksten gikk Lisa Murkowski på offentlige skoler i Fairbanks. Fra 1975 til 1977 studerte hun ved Willamette University i Salem i Oregon. Hun avsluttet sine økonomistudier i 1980 ved Georgetown University med en B.A., fem år etter fikk hun graden J.D. ved College of Law ved Willamette University. Hun ble advokat i Alaska og praktiserte fra 1987 til 1996 som jurist i Anchorage.
Politiker
Hun fikk sine første politiske erfaringer mellom 1990 og 1991 da hun var medlem av en hurtigarbeidende arbeidsgruppe («task force») som var nedsatt for å se på hvordan husløses situasjon kunne forbedres. Arbeidsgruppen rapporterte til borgermesteren i Anchorage. Fra 1997 var 1998 med i byens likestillingskommisjon, og fra 1998 hun medlem av representantenes hus i Alaska.
Sigiriya
Ifølge den eldgamle srilankiske kronikken Culavamsa ble dette stedet valgt av kong Kasyapa (477 - 495 e.Kr.) til sin nye hovedstad. Han bygde sitt palass på toppen av denne nesten 200 meter klippen og dekorerte sidene med fargerike freskomalerier. På et lite platå omtrent halvveis opp på siden av denne steinen bygde han en port i form av en enorm løve. Navnet på dette stedet er avledet fra denne strukturen - Sīnhāgiri, Lion Rock (en etymologi som ligner Sinhapura, Sanskrit-navnet Singapore, Lion City).
Hovedstaden og det kongelige palasset ble forlatt etter kongens død. Det ble brukt som et buddhistisk kloster frem til 1300-tallet. Sigiriya er i dag et UNESCO-oppført verdensarvsted, og er en av syv steder på verdensarvlisten på Sri Lanka. Det er et av de best bevarte eksemplene på eldgammel byplanlegging.
Lisa Murkowski
Politiker
Da hennes far Frank Murkowski ble valgt til guvernør i Alaska i 2002, overtok Lisa Murkowski hans sete i Senatet. To år senere vant hun plassen på ordinært vis da hun stilte til valg som republikanernes kandidat. Hun er den første amerikanske senatoren som er født i Alaska. Hun er også den første kvinnen som representerer Alaska i Kongressen. Foran mellomvalget i 2010 tapte Murkowski overraskende republikanernes primærvalg mot den mer konservative Joe Miller. Hun valgte å stille som partiuavhengig kandidat, og vant med ca. 10 000 stemmers eller 4 prosentpoengs margin. Murkowski regnes som en moderat republikaner. Hun er én av fire senatorer som er medlemmer av organisasjonen Republicans for Choice, som støtter selvbestemt abort.
Hun ble i 2022 gjenvalgt som senator for Alaska. Hun vant mot Kelly Tshibaka (republikaner). Murkowski stemte for riksrettssak mot Donald Trump og var den eneste republikaner som hadde stemt mot Trump og var på valg i 2022.